ԿՈՆԿԱԿԱՖ-ի ոսկե գավաթ 1991

1991 թ. հունիսի 28-ից մինչև հուլիսի 7-ը ԱՄՆ-ում անցկացվեց հյուսիսամերիկյան, կենտրոնամերիկյան և կարիբյան ֆուտբոլային հավաքականների մայրցամաքային առաջնության նոր ձևաչափով մրցաշարի՝ ոսկե գավաթի առաջին խաղարկությունը։ Այն փաստորեն փոխարինեց ԿՈՆԿԱԿԱՖ-ի առաջնությանը, և դադարեց կատարել աշխարհի առաջնության ընտրական փուլի ֆունկցիաներ։ Հանդիպումները խաղացվեցին Լոս Անջելեսում և նրա Փասադենա արվարձանում։ Ըստ մրցաշարի ձևաչափի՝ չորսական հավաքականներից կազմված երկու խմբերից յուրաքանչյուրում հաղթող երկու հավաքականներ շարունակում էին պայքարը կիսաեզրափակչում, որի արդյունքում էլ որոշվում էին երրորդ տեղի համար հանդիպման և եզրափակչի մասնակիցները։ Մրցաշարի հաղթողին հրավեր էր սպասվում 1992 թ. Ֆահդ Արքայի գավաթին մասնակցելու համար։


== Որակավորում ==


== Մասնակիցներ ==


== Մրցավայրեր ==


== Մրցաշարի ընթացքը ==


=== Խմբային փուլ ===
A խմբից կանխատեսելիորեն փլեյ-օֆֆի ուղեգրեր ձեռք բերեցին ֆավորիտները՝ Հոնդուրասի և Մեքսիկայի հավաքականները։ Առաջատարների միջև հանդիպումն ավարտվեց 1։1 հաշվով, և գոլերի տարբերության ավելի լավ ցուցանիշի շնորհիվ խմբում առաջին տեղը գրավեցին հոնդուրասցիները։ Խմբում մրցաշարային աղյուսակը եզրափակեցին Կանադայի և Ճամայկայի հավաքականները։
B խմբում ֆավորիտներ էին համարվում Միացյալ Նահանգների և Կոստա Ռիկայի ազգային թիմերը։ Ամերիկացիները վստահորեն զբաղեցրեցին խմբում առաջին տեղը՝ հաղթանակ տանելով երեք հանդիպումներում էլ։ Չնայած այն բանին, որ Տրինիդադ և Տոբագոյի ու Գվատեմալայի հավաքականները հավաքեցին նույնքան միավոր, որքան կոստառիկացիները (2-ական), այնուամենայնիվ գոլերի տարբերության ավելի լավ ցուցանիշը վերջիններիս թույլ տվեց դուրս գալ կիսաեզրափակիչ։ 


=== Փլեյ-օֆֆ ===
Փլեյ-օֆֆի առաջին փուլում՝ կիսաեզրափակչում, դիտվեցին երկու միանման դիմակայություններ։ Հոնդուրասը և Միացյալ Նահանգները նույն՝ 2։0 հաշվով առավելության հասան համապատասխանաբար Կոստա Ռիկայի և Մեքսիկայի հանդեպ։ Պարտվողները անց էին կացնելու հանդիպում երրորդ տեղի համար։ Այս հանդիպումը նույնպես ավարտվեց 2։0 հաշվով. մեքսիկացիները հաղթանակ տարան կոստառիկացիների նկատմամբ՝ եզրափակելով մրցանակային եռյակը։
ԿՈՆԿԱԿԱՖ-ի ոսկե գավաթի այս խաղարկության եզրափակիչ հանդիպումը առաջինն էր ԿՈՆԿԱԿԱՖ-ի հավաքականների մայրցամաքային առաջնությունների պատմության մեջ։ Միացյալ Նահանգների և Հոնդուրասի միջև հանդիպումն անցավ լարված պայքարում, հիմնական և լրացուցիչ ժամանակներում դարպասի գրանցում չգրանցվեց, և հաղթողը որոշվեց հետխաղյա 11 մետրանոց հարվածաշարի արդյունքներով։ Դրա արդյունքում թիմերը իրացրեցին ութական հարված. ավելի դիպուկ գտնվեցին ամերիկացիները, չնայած այն բանին, որ նրանց անհաջող հարվածների թիվը չորսն էր՝ հոնդուրասցիների երեքի դիմաց։ Այսպիսով, հետխաղյա 11 մետրանոց հարվածաշարում հաղթելով 4։3 հաշվով՝ Միացյալ Նահանգների հավաքականը նվաճեց մրցաշարի պատմության մեջ և ամերիկյան ֆուտբոլի պատմության մեջ առաջին «ոսկե գավաթը»։ Որպես ոսկե գավաթի հաղթող՝ ամերիկացիներն ստացան նաև 1992 թ. Ֆահդ Արքայի գավաթին մասնակցելու հրավեր։


== Հանդիպումներ ==


=== Խմբային փուլ ===


==== Խումբ A ====
Հանդիպումների արդյունքները


==== Խումբ B ====
Հանդիպումների արդյունքները


=== Փլեյ-օֆֆ ===


==== Կիսաեզրափակիչ հանդիպումներ ====


==== Հանդիպում 3-րդ տեղի համար ====


==== Եզրափակիչ ====


== Գոլերի հեղինակները ==


== Մրցանակներ և նվաճումներ ==
Մրցաշարի լավագույն ֆուտբոլիստ ճանաչվեց և ստացավ «ամենաարժեքավոր խաղացող» կոչվող մրցանակը դարպասապահ  Տոնի Մեոլան։ Իսկ մրցաշարի լավագույն ռմբարկու  Բենխամին Գալինդոն ստացավ «ոսկե խաղակոշիկ» մրցանակը։ «Ֆեյր փլեյի» մրցանակը հանձնվեց  Մեքսիկայի հավաքականին։


== Մրցաշարային աղյուսակ ==


== Պատահարներ և միջադեպեր ==
Մրցաշարի բացման հանդիպման օրը՝ հունիսի 28-ին, Լոս Անջելեսի տարածքում տեղի ունեցավ 5․6 մագնիտուդ ուժգնությամբ երկրաշարժ, որի արդյունքում երկու մարդ զոհվեց և ավելի քան 100-ը վիրավորվեցին։
Մրցաշարի բացման հաջորդ օրը՝ հունիսի 29-ին՝ Տրինիդադ և Տոբագոյի դեմ հանդիպումից առաջ, Միացյալ Նահանգների թիմի ավտոբուսը հյուրանոցի ճանապարհին փչացավ, և ամերիկացիները ստիպված էին ավտոմեքենաներով ուղևորվել ուղիղ դեպի Ռոուզ Բոուլ, ըստ որում առաջնահերթությունը տրվեց մեկնարկային կազմի 11 ֆուտբոլիստների տեղափոխմանը։


== Ծանոթագրություններ ==


== Արտաքին հղումներ ==
1991 թ. ԿՈՆԿԱԿԱՖ-ի ոսկե գավաթի արդյունքները. footballzz.com, worldfootball.net (անգլ.)
1991 թ. ԿՈՆԿԱԿԱՖ-ի ոսկե գավաթի վիճակագրությունը RSSSF-ի արխիվում (անգլ.)